Nəhayət, sizin dəyərli vaxtınızı çox almaq istəmirəm, ancaq bir məqama toxunacağam. Son illər cənab Prezidentin apardığı siyasət nəticəsində Azərbaycanın viza rejiminin sadələşdirilməsində xidmətlərin daha mütəşəkkil şəkildə həyata keçirilməsi, sözsüz ki, turist axınlarına böyük təsir göstərdi. Azərbaycan müxtəlif ölkələrdə sərgilərdə iştirak edir, Azərbaycanın turizm potensialı dünyanın aparıcı televiziya şirkətləri vasitəsilə təbliğ olunur. Sözsüz ki, bu, Azərbaycana diqqəti çoxaldır. Məlumat verildi ki, son 3 ayda Azərbaycana keçən ilə nisbətən 25 faiz çox turist gəlib. Mən sizə məlumat vermək istəyirəm ki, strateji yol xəritəsinə uyğun olaraq dünyanın marketinq bazarında 15 ölkə müəyyən olunub ki, biz daha çox təbliğat aparmağa maraqlıyıq və o ölkələrdən gəliş potensialı daha üstündür. Sizə məlumat vermək istəyirəm ki, son bir il müddətində görülmüş işlərin təhlili göstərir ki, məhz 15 ölkədən Azərbaycana gəlmiş insanların sayı bu il müddətində nəinki 25 faiz, hətta 36 faiz artmışdır. Yəni dövlətin apardığı siyasət ona gətirdi ki, bu ünvanlı layihələr öz əks-sədasını verdi və biz nəticəni gördük. Bununla da əlaqədar sözsüz ki, Azərbaycanda sahibkarlıq rejimi yumşaldılmış, yəni sahibkarlıq fəaliyyətinin aparılması üçün vaxtilə tətbiq olunan lisenziya sistemi müvafiq qərarlarla ləğv olunmuşdur.